open-index/open-wikipedia-markdown huggingface dataset:
Ване Јованов

**Ване Јованов** (роден на 28 декември 1998 година) ― македонски одбранбен фудбалер.

## Клупска кариера
Младинската кариера ја има започнато во Академија Пандев.

Во 2015 година, односно за сезоната 2015/16, бил вклучен во сениорскиот состав на третолигашот Академија Пандев. Таа сезона, Јованов и Академија Пандев биле прваци во Трета лига - Исток и влегле во Втората лига. Сезоната 2016/17, Академија Пандев со Јованов ја освоиле Втората лига и обезбедиле директен пласман во Првата лига. Сезоната 2017/18 ја започнал во Академија Пандев, но бил даден на позајмица во второлигашот Брегалница 2008 за да игра во втората полусезона. Во сезоната 2018/19, Ване Јованов се вратил во Академија Пандев и со екипата го освоил Купот на Македонија. Сезоната 2019/20, Ѓорѓиев и Борец опстанале во Првата лига поради пандемијата на КОВИД-19 и прекинот на првенството при што никој не отпаднал поради одлуката на ФФМ. Во сезоната 2020/21, Ване Јованов со Академија Пандев бил вицепрвак во Купот на Македонија, кога изгубиле на пенали од Силекс. Сезоната 2021/22 ја започнал во Академија Пандев, но го напуштил клубот и втората половина од сезоната ја одиграл во второлигашот Вардар. Сезоната 2022/23 ја почнал во второлигашот Каменица Саса, додека втората половина од сезоната станал играч на прволигашот Победа. Во јуни 2023, тој го сменил клубот за сезоната 2023/24 и се приклучил на родниот клуб Брегалница 2008 кој играл во Првата лига.

## Почести
мини|десно|280п|Јованов (крајно десно) со соиграчите на Академија Пандев ја слават титулата во Купот.
* **[[ФК Академија Пандев|Академија Пандев]]**
** Првак во Купот на Македонија (1): 2018/19
*** Вицепрвак во Купот на Македонија (1): 2020/21
** Првак во Втората македонска фудбалска лига (1): 2016/17
** Првак во Третата македонска фудбалска лига - Исток (1): 2015/16

## Наводи

## Надворешни врски

* Ване Јованов на Transfermarkt.com
* Ване Јованов на Soccerway.com
* Ване Јованов на Flashscore.com

Категорија:Фудбалери на ФК Брегалница 2008
Категорија:Фудбалери на ФК Академија Пандев
Категорија:Фудбалери на ФК Каменица Саса
Категорија:Фудбалери на ФК Победа (2010)
Категорија:Фудбалери на ФК Вардар
Категорија:Фудбалери од Штип
Категорија:Живи луѓе
Категорија:Родени во 1998 година
Категорија:Фудбалери во Првата македонска фудбалска лига
Категорија:Фудбалери во Втората македонска фудбалска лига
Категорија:Фудбалери во Третата македонска фудбалска лига
Категорија:Машки фудбалски одбранбени играчи
Категорија:Македонски фудбалски одбранбени играчи
Авбер

**Авбер** (словенечки: *Avber*) — населба во Општина Сежана во западна Словенија. Областа е дел од историскиот регион Приморска. Населбата сега е вклучена во Крајбрежно-крашкиот статистички регион.
Категорија:Општина Сежана
Давид Калпачки

**Давид Калпачки** (роден на 1 јуни 2000 година) ― македонски средишен фудбалер.

## Клупска кариера
Во 2013 година се приклучил во младинските категории на Хоризонт Турново и таму бил до 2017 година. Во втората половина на 2016/17, тој се преселил во третолигашот Беласица. Таа сезона, Калпачки со Беласица станал првак во Третата лига - Исток и се унапредиле во Втората лига - Исток. Во сезоната 2017/18, Калпачки и Беласица станале прваци и обезбедиле директен пласман во Првата лига. Сезоната 2018/19, Беласица завршила на претпоследното 9. место, и со тоа Калпачки и неговата екипа, повторно се вратиле во Втората лига. Во сезоната 2019/20, поради ширењето на пандемијата на COVID-19 од вирусот SARS-CoV-2, Фудбалската федерација на Македонија на 12 март 2020 (после 17 одиграни кола) одлучила, поради безбедноста на фудбалските работници, привремено да ја суспендира Втората лига и останатите натпреварувања организирани од Федерацијата. На 26 мај, Федерацијата одлучила дека Првенството воопшто нема да се продолжи. Три дена подоцна, Федерацијата одлучила дека првите моментално пласирани екипи од лигите, Пелистер и Беласица, ќе бидат унапредени. Со тоа, Калпачки станал прволигашки фудбалер. Калпачки и Беласица, повторно, не успеале да опстојат во Првата лига бидејќи завршиле на последното 12. место во сезоната 2020/21. Во јули 2021 година, тој се преселил во словенечка Крка, екипа која играла во Втората словенечка лига, и таму останал една сезона. Сезоната 2022/23, Калпачки се вратил во Македонија и потпишал за прволигашот Скопје. Таму не останал долго бидејќи во втората половина на истата сезона, се преселил во Брегалница 2008. Со Брегалница 2008 продолжил да настапува во сезоната 2023/24.

## Репрезентативна кариера
Тој бил член на македонската репрезентација под 21 година.

## Почести
* **[[ФК Беласица|Беласица]]**
** Првак во Втората македонска фудбалска лига (1): 2017/18
** Првак во Третата македонска фудбалска лига - Исток (1): 2016/17

## Наводи

## Надворешни врски

* Давид Калпачки на Transfermarkt.com
* Давид Калпачки на Worldfootball.net
* Давид Калпачки на Flashscore.com

Категорија:Фудбалери на ФК Турново
Категорија:Фудбалери на ФК Брегалница 2008
Категорија:Фудбалери на ФК Беласица (Струмица)
Категорија:Фудбалери на ФК Скопје
Категорија:Фудбалери на НК Крка
Категорија:Фудбалери од Берово
Категорија:Живи луѓе
Категорија:Родени во 2000 година
Категорија:Фудбалери во Првата македонска фудбалска лига
Категорија:Фудбалери во Втората македонска фудбалска лига
Категорија:Фудбалери во Третата македонска фудбалска лига
Категорија:Фудбалери во Втората словенечка фудбалска лига
Категорија:Машки фудбалски средишници
Категорија:Македонски фудбалски средишници
Категорија:Македонски фудбалски репрезентативци под 21 година
Даријан Тасев

**Даријан Тасев** (роден на 25 август 2006 година) ― македонски средишен фудбалер.

## Клупска кариера
Во 2021 година се приклучил во младинските категории на Брегалница 2008.

Во сезоната 2023/24, Тасев заиграл за сениорскиот состав на Брегалница 2008 која во моментот играла во Првата лига.

## Репрезентативна кариера
Тој бил член на македонската репрезентација под 17 години.

## Наводи

## Надворешни врски

* Даријан Тасев на Transfermarkt.com
* Даријан Тасев на Flashscore.com

Категорија:Фудбалери на ФК Брегалница 2008
Категорија:Фудбалери од Штип
Категорија:Живи луѓе
Категорија:Родени во 2006 година
Категорија:Фудбалери во Првата македонска фудбалска лига
Категорија:Машки фудбалски средишници
Категорија:Македонски фудбалски средишници
Категорија:Македонски младински фудбалски репрезентативци
Димитриј Димитриевски

**Димитриј Димитриевски** (роден на 11 јули 2002 година) ― македонски средишен фудбалер. Тој е брат близнак на фудбалерот Михаил Димитриевски.

## Клупска кариера
Во 2017 година, Димитриевски се приклучил во младинските категории на Њу Старс од Скопје.

Во почетокот на 2019 година, односно во втората половина на сезоната 2018/19, Димитриевски заиграл за сениорскиот состав на Њу Старс која во моментот играл во четвртата по ранг ОФЛ Скопје. За време на сезоната 2019/20, Поради ширењето на пандемијата на COVID-19 од вирусот SARS-CoV-2, Фудбалската федерација на Македонија на 12 март 2020 одлучила, поради безбедноста на фудбалските работници, привремено да ги суспендира Општинските лиги и останатите натпреварувања организирани од Федерацијата. Димитриевски и Њу Старс, како првопласирани при прекинот, биле извлечени да бидат унапредени во Третата лига. Во сезоната 2020/21, како и сите екипи, Димитриевски и Њу Старс не ја довршиле сезоната поради задолжителните тестови за КОВИД-19. Во август 2021 година, тој се преселил во Македонија Ѓорче Петров 1932 кој бил прволигаш. Таму не останал долго бидејќи на полусезоната се преселил во второлигашот Кит-Го Пехчево. Во летото 2022 година, се преселил во прволигашот Брегалница 2008. Следната сезона продолжил во штипскиот клуб.

## Наводи

## Надворешни врски

* Димитриј Димитриевски на Transfermarkt.com
* Димитриј Димитриевски на Soccerway.com
* Димитриј Димитриевски на Worldfootball.net

Категорија:Фудбалери на ФК Њу Старс (Скопје)
Категорија:Фудбалери на ФК Македонија Ѓорче Петров 1932
Категорија:Фудбалери на ФК Пехчево
Категорија:Фудбалери на ФК Брегалница 2008
Категорија:Фудбалери од Велес
Категорија:Живи луѓе
Категорија:Родени во 2002 година
Категорија:Фудбалери во Првата македонска фудбалска лига
Категорија:Фудбалери во Втората македонска фудбалска лига
Категорија:Фудбалери во Третата македонска фудбалска лига
Категорија:Фудбалери во Општинските македонски фудбалски лиги
Категорија:Македонски фудбалери
Категорија:Машки фудбалски средишници
Категорија:Македонски фудбалски средишници
Томе Петровски-Железарчето

**Томе Петровски-Железарчето** (,  - , ) — железар од Битола кој активно ја помагал НОВ од 1941 година.

## Животопис
мини|Во заднина на споменикот е ѕидот со спомен-плочи
Томе Петровски популарно викан Железарчето е роден 1913 година во Битола. По завршувањето на основното училиште, Томе работел како железар. Уште како младинец пред војната, Томе ги беше прифатил напредните идеи кои тогаш биле ширени во Битола. За време на окупацијата Томе Железарчето активно ја помагал НОБ заради што полицијата го уапсила и го затворила. Во затворот тој бил страшно мачен и злоставуван. По долгите измачувања на 7 април 1943 година бил убиен во затворот. За да го прикрие злосторството полицијата го фрлила телото на мртвиот Томе низ прозорецот на истражниот затвор сакајќи истото да го прикаже убиството како самоубиство.

Спомен-плоча со неговото име стои на ѕидот со спомен-плочи во Споменикот на политичките затвореници во Битола.

## Поврзано
* Споменик на политичките затвореници (Битола)

## Наводи

Категорија:Жртви на Бугарската окупација на Македонија во Втората светска војна
Зек Кочанковски

**Зек Кочанковски** (латиница: Zac Kocankovski) ― австралиски средишен фудбалер од македонска народност.

## Клупска кариера
Тој влегол како член на австралискиот Вестерн Јунајтед за 2022 година, за да се натпреварува во Националните премиер лиги Викторија 3 односно четвртата по ранг лига во државата. Потоа тој бил примен во сениорската академија на Вестерн Јунајтед за 2023 година. Тогаш Кочанковски и Вестерн Јунајтед се натпреварувале во Националните премиер лиги Викторија 2 односно третата по ранг лига во државата. Тој бил капитен на екипата.

Во летото 2023 година, Кочанковски дошол на проба во Брегалница 2008.

## Наводи

## Надворешни врски

* Зек Кочанковски на Soccerway.com
* Зек Кочанковски на Soccer24.com

Категорија:Фудбалери на ФК Вестерн Јунајтед
Категорија:Австралиски машки фудбалери
Категорија:Живи луѓе
Категорија:Родени во непозната година
Категорија:Машки фудбалски средишници
Категорија:Австралиски фудбалски средишници
Категорија:Македонци од Австралија
Николо Ровела

**Николо Ровела** (роден на  година, во Сеграте) — италијански фудбалер, играч од средниот ред на  и на италијанската репрезентација под 21 година.

Категорија:Живи луѓе
Категорија:Италијански фудбалери
Категорија:Фудбалери на ФК Џенова
Категорија:Фудбалери на ФК Јувентус
Категорија:Фудбалери на ФК Монца
Категорија:Фудбалери на ФК Лацио
Категорија:Фудбалери во Серија А
Зоран Андонов

**Зоран Андонов** (роден на 9 јуни 2000 година) ― македонски фудбалски напаѓач.

## Клупска кариера
Во февруари 2016 година, односно за сезоната 2015/16, Андонов се приклучил во третолигашот Беласица. Сезоната 2016/17, Андонов со Беласица станал првак во Третата лига - Исток и се унапредиле во Втората лига - Исток. Во сезоната 2017/18, Андонов и Беласица станале прваци и обезбедиле директен пласман во Првата лига. Но Андонов во Беласица не продолжил да игра бидејќи во август 2018 година се преселил во второлигашот Кит-Го Пехчево. Таму останал во сезоните 2018/19, 2019/20, 2020/21, и 2021/22. Во последната сезона, Кит-Го отпаднал во Третата лига, и Андонов се преселил во второлигашот Детонит за сезоната 2022/23. Таму се останал долго бидејќи за во втората половина на сезоната, тој потпишал за прволигашот Брегалница 2008. Следната сезона продолжил во Брегалница 2008.

## Почести
* **[[ФК Беласица|Беласица]]**
** Првак во Втората македонска фудбалска лига (1): 2017/18
** Првак во Третата македонска фудбалска лига - Исток (1): 2016/17

## Наводи

## Надворешни врски

* Зоран Андонов на Transfermarkt.com
* Зоран Андонов на Flashscore.com
* Зоран Андонов на УЕФА

Категорија:Фудбалери на ФК Беласица (Струмица)
Категорија:Фудбалери на ФК Пехчево
Категорија:Фудбалери на ФК Детонит
Категорија:Фудбалери на ФК Брегалница 2008
Категорија:Фудбалери од Струмица
Категорија:Живи луѓе
Категорија:Родени во 2000 година
Категорија:Фудбалери во Првата македонска фудбалска лига
Категорија:Фудбалери во Втората македонска фудбалска лига
Категорија:Фудбалери во Третата македонска фудбалска лига
Категорија:Машки фудбалски напаѓачи
Категорија:Македонски фудбалски напаѓачи
Бев посилна

**„Бев посилна“** (српскохрватски: *Била сам јача*) – филм на режисерот Густав Гаврин од 1953 година. Гаврин е автор и на сценариото (во соработка со Радош Новаковиќ ), а главните улоги ги играат: Сава Северова, Мира Ступица, Никола Поповиќ, Божидар Дрниќ и Љуба Тадиќ.

## Синопсис
За време на рацијата што ја спроведува окупаторската власт, една лекарка-партизанка одлучува наместо да побегне со лековите на слободната територија, да остане и да му помогне на болното дете на еден соработник на окупаторот. Благодарение на нејзината помош, детето е спасено, а нејзината лекарска етика победува.

## Наводи

Категорија:Југословенски филмови
Категорија:Црно-бели филмови
Категорија:Филмови од 1953 година
Категорија:Филмови на Авала филм
Категорија:Филмови на српскохрватски јазик
Категорија:Филмови за Втората светска војна
Категорија:Филмови на Густав Гаврин
Категорија:Филмови со Сава Северова
Категорија:Филмови со Мира Ступица
Категорија:Филмови со Никола Поповиќ
Категорија:Филмови со Божидар Дрниќ
Категорија:Филмови со Љуба Тадиќ
Категорија:Филмови со Иво Јакшиќ
Дино Михолов

**Дино Михолов** (роден на 29 јануари 2005 година) ― македонски фудбалски напаѓач.

## Клупска кариера
Неговите први фудбалски денови ги минал во школата на Мал Ајакс, каде што прв учител му бил Влатко Манев. Во 2020 година се приклучил во младинските категории на Брегалница 2008. Во сезоната 2021/22, Михолов постигнал 12 голови во младинската Супер лига на Македонија во дресот на Брегалница 2008.

Во сезоната 2022/23, Михолов заиграл за сениорскиот состав на Брегалница 2008 која во моментот играла во Првата лига. Неговото деби било на 12 март 2023 година.

## Репрезентативна карира
Михолов бил вклучен во младинските репрезентации на Македонија. Во 2021 година, Дино Михолов бил во кампот за репрезентацијата до 16 години.

## Наводи

## Надворешни врски

* Дино Михолов на Transfermarkt.com
* Дино Михолов на Flashscore.com

Категорија:Фудбалери на ФК Брегалница 2008
Категорија:Фудбалери од Штип
Категорија:Живи луѓе
Категорија:Родени во 2005 година
Категорија:Фудбалери во Првата македонска фудбалска лига
Категорија:Машки фудбалски напаѓачи
Категорија:Македонски фудбалски напаѓачи
Категорија:Македонски младински фудбалски репрезентативци
Сотир Ѓорѓиевски-Сотката

**Сотир Ѓорѓиевски-Сотката** (,  - , ) — шивач од Битола противник на окупацијата, затворен од 1941 година.

## Животопис
мини|Во заднина на споменикот е ѕидот со спомен-плочи
Сотир Ѓорѓиевски е роден во Битола на 20 мај 1921 година. По завршувањето на основното училиште го учел шивачкиот занает. Идењето на окупаторот во 1941 година исконски не го прифатил. Уште во 1941 година фашистичките сили го заробиле и го осудиле на смрт со бесење. Меѓутоа поради разни околности бесењето било извршено дури на 15 мај 1944 година.

### Во негова чест
Спомен-плоча со неговото име стои на ѕидот со спомен-плочи во Споменикот на политичките затвореници во Битола.

Во Прилеп една улица е именувана по неговото име.

## Поврзано
* Споменик на политичките затвореници (Битола)
* Стева Ѓорѓиеска

## Наводи

Категорија:Жртви на Бугарската окупација на Македонија во Втората светска војна
Сите на море

**„Сите на море“** (српскохрватски: * Сви на море*) – филм на режисерот Сава Поповиќ од 1952 година. Главните улоги ги играат: Милан Ајваз, Милан Пузиќ, Љубомир Дидиќ и Дејан Дубајиќ.

## Синопсис
Лете, на морскиот брег доаѓаат луѓе од различни професии и возрасти. Чичко Паја е претставник на постарата генерација, а Зорица и Мирко се млади луѓе. Сите тие доживуваат бројни згоди во согласност со желбите и со можностите на својата возраст...

## Наводи

Категорија:Југословенски филмови
Категорија:Филмови од 1952 година
[Категорија:Филмови на Авала филм]
[Категорија:Црно-бели филмови
Категорија:Филмови на српскохрватски јазик
Категорија:Филмови чие дејствие се одвива во Далмација
Категорија:Филмови на Сава Поповиќ
Категорија:Филмови со Милан Ајваз
Категорија:Филмови со Милан Пузиќ
Категорија:Филмови со Љубомир Дидиќ
Категорија:Филмови со Дејан Дубајиќ
Животот е наш

**„Животот е наш“** (српскохрватски: *Живот је наш*) – филм на режисерот Густав Гаврин од 1948 година. Главните улоги ги играат: Бахрија Хаџи-Османовиќ, Борислав Гвојиќ, Бранко Микоњиќ и Јован Антонијевиќ.

## Синопсис
Непосредно по завршувањето на војната, работејќи на пробивањето на тунелот при изградбата на младинската пруга, Милан е ранет. Тешкотиите при работата на тунелот се големи, но сепак тој е завршен на време, а голема заслуга за тоа има и Милан кој, иако не е целосно излечен, бега од болницата за да помогне во работата.

## Наводи

Категорија:Југословенски филмови
Категорија:Филмови од 1948 година
Категорија:Филмови на Авала филм
Категорија:Црно-бели филмови
Категорија:Филмови на српскохрватски јазик
Категорија:Филмови на Густав Гаврин
Категорија:Филмови со Бахрија Хаџи-Османовиќ
Категорија:Филмови со Борислав Гвојиќ
Категорија:Филмови со Бранко Микоњиќ
Категорија:Филмови со Јован Антонијевиќ
Земјаци (филм од 1953)

**„Земјаци“** (српскохрватски: *Земљаци*) – филм на режисерот Здравко Рандиќ од 1963 година. Гаврин е автор и на сценариото (во соработка со Радош Новаковиќ ), а главните улоги ги играат: Беба Лончар, Борис Дворник, Велимир Бата Живоиновиќ, Ранко Ковачевиќ и Ружица Сокиќ.

## Синопсис
Јана доаѓа од Босна во Банат, заедно со група селани. Таму, таа го ханпушта свршеникот и се заљубува во Никола. Нејзините земјаци се огорчени од нејзината постапка и го повикуваат свршеникот на одмазда, во името на обичаите од нивниот роден крај. Сепак, во последен миг, селаните го спречуваат злосторството. Кога завршува бербата, некои од сезонскиет работници се враќаат дома, а други се приспособуваат на животот на богатата банатска земја.

## Наводи

Категорија:Југословенски филмови
Категорија:Филмови на Авала филм
Категорија:Црно-бели филмови
Категорија:Филмови од 1963 година
Категорија:Филмови на српскохрватски јазик
Категорија:Филмови чие дејствие се одвива во Банат
Категорија:Филмови на Здравко Рандиќ
Категорија:Филмови со Беба Лончар
Категорија:Филмови со Борис Дворник
Категорија:Филмови со Ружица Сокиќ
Категорија:Филмови со Бата Живоиновиќ
Категорија:Филмови со Ранко Ковачевиќ
Категорија:Филмови со Зоран Марјановиќ
Категорија:Филмови со Столе Аранѓеловиќ	
Категорија:Филмови со Душан Голумбовски	
Категорија:Филмови со Љиљана Јовановиќ	
Категорија:Филмови со Милош Кандиќ	
Категорија:Филмови со Ева Рас	
Категорија:Филмови со Никола Поповиќ	
Категорија:Филмови со Милан Срдоч
Просјачка опера (филм)

**„Просјачка опера“** (чешки: *Žebrácká opera*) — филм на режисерот Јиржи Менцел (Jirí Menzel) од 1991 година. Менцел е и автор на сценариото, заедно со Џон Греј (John Gay), кое се темели врз истоимената драма на Вацлав Хавел од 1975 година. Главните улоги ги играат: Јозеф Абрхам (Josef Abrhám), Марјан Лабуда (Marián Labuda), Махулена Боцанова (Mahulena Bocanová), Јана Брезкова (Jana Brezková), Нина Дивискова (Nina Divisková), Барбора Лајхнерова (Barbora Leichnerová), Вероника Фрајманова (Veronika Freimanová), Катерина Фрибова (Katerina Frybová), Рудолф Хрусински (Rudolf Hrusínský) и Џереми Ајронс (Jeremy Irons).

## Синопсис
Со подземјето владеат две спротивставени злосторнички организации – едната ја води Пичам (го игра Лабуда), а другата Мек Кит (го игра Абрхам). Пичам ја убедува својата ќерка Поли (ја игра Лајхнерова) да обезбеди поблизок однос со Мек Кит, надевајќи се дека така ќе му ги пренесува потребните информации за случувањата во противничкиот табор. Меѓутоа, истите намери ги има и Мек Кит, кој настојува со помош на Поли да ја следи организацијата на Пичам. Но, Поли се вљубува во Мек Кит, па Пичам решава да му се одмазди на Мек Кит со помош на полицискиот началник Локит (го игра Хрусински), кој е негов долгогодишен соработник. Така се откриваат сложените односи меѓу полицијата и подземјето...

## Наводи

Категорија:Чехословачки филмови
Категорија:Филмови од 1991 година
Категорија:Филмови на чешки јазик
Категорија:Филмски комедии
Категорија:Филмови на Јиржи Менцел
Категорија:Филмови со Јозеф Абрхам
Категорија:Филмови со Марјан Лабуда
Категорија:Филмови со Махулена Боцанова
Категорија:Филмови со Јана Брезкова
Категорија:Филмови со Нина Дивискова
Категорија:Филмови со Барбора Лајхнерова
Категорија:Филмови со Вероника Фрајманова
Категорија:Филмови со Катерина Фрибова
Категорија:Филмови со Рудолф Хрусински
Категорија:Филмови со Џереми Ајронс
Категорија:Филмови засановани врз драми
Категорија:Криминалистички филмови
Деца (филм од 1976)

**„Деца“** (англиски: *Children*) – филм на режисерот Теренс Дејвис (Terence Davies) од 1976 година. Дејвис е автор и на сценариото, а главните улоги ги играат: Филип Модсли (Phillip Mawdsley), Ник Стрингер (Nick Stringer) и Валери Лили (Valerie Lilley).

## Синопсис
Во филмот се прикажува Роберт Такер, млад хомосексуалец со камено лице, како седи во разни чекалници. Додека седи, тој се присетува на детството, кога умира татко му. Во тоа време, тој има десетина години и децата секојдневно го тормозат во католичкото училиште каде што учи. Дома, мајка му најчесто молчи, а татко му е болен и лут. По смртта на татко му, се одржува бдеење, а потоа го погребуваат покојниот. Детето тагува, сам во тишината...

## Наводи

Категорија:Британски филмови
Категорија:Филмови од 1976 година
Категорија:Црно-бели филмови
Категорија:Филмови на англиски јазик
Категорија:Филмови на Теренс Дејвис
Категорија:Филмови со Филип Модсли
Категорија:Филмови со Ник Стрингер
Категорија:Филмови со Валери Лили
Смрт и преобразба

**„Смрт и преобразба“** (англиски: *Death and Transfiguration*) – краток филм на режисерот Теренс Дејвис (Terence Davies) од 1983 година. Дејвис е автор и на сценариото, а главните улоги ги играат: Вилфрид Брамбел (Wilfrid Brambell), Тери О’ Саливен (Terry O'Sullivan) и Ијан Мунро (Iain Munro). Филмот е третото продолжение на автобиографската трилогија на Дејвис.

## Синопсис
Роберт Такер се присетува на смртта на мајка си и се соочува со сопствената смртност...

## Наводи

Категорија:Британски филмови
Категорија:Филмови од 1983 година
Категорија:Црно-бели филмови
Категорија:Филмови на англиски јазик
Категорија:Филмови на Теренс Дејвис
Категорија:Филмови со Вилфрид Брамбел
Категорија:Филмови со Тери О’ Саливен
Мандерлеј

**„Мандерлеј“** (англиски: *Manderlay*) — филм на режисерот Ларс фон Триер од 2005 година. Главните улоги ги играат: Брајс Далас, Исак де Банколе, Дени Гловер и Вилјем Дефо. Филмот претставува продолжение на „Догвил“ и втор дел од приказната за САД како земја на можностите.Главните улоги ги играат: Брајс Далас, Исак де Банколе, Дени Гловер и Вилјем Дефо. Филмот претставува продолжение на „Догвил“ и втор дел од приказната за САД како земја на можностите.

## Синопсис
Откако се смирува со татко ѝ, Грејс заминува со него на југот на САД. Патем, автомобилот застанува во едно место во Алабама, во близината на челичната капија „Мандерлеј“. Една млада црна жена панично чука на прозорецот на автомобилот, а Грејс заминува по неа и минува низ капијата. Така, таа пристига во Мандерлеј, каде се соочува со стварноста во која сѐ уште постои ропството и каде еден белец господари со црни робови...

## Наводи

Категорија:Британски филмови
Категорија:Филмови од 2005 година
Категорија:Филмови на англиски јазик
Категорија:Филмови на Ларс фон Триер
Категорија:Филмови со Брајс Далас
Категорија:Филмови со Исак де Банколе
Категорија:Филмови со Дени Гловер
Категорија:Филмови со Вилјем Дефо
Категорија:Филмови чие дејствие се одвива во Алабама
Категорија:Филмови за робови
Дане кај Сежана

**Дане кај Сежана** (словенечки: *Dane pri Sežani*) — населба во Општина Сежана во западна Словенија. Областа е дел од историскиот регион Приморска. Населбата сега е вклучена во Крајбрежно-крашкиот статистички регион.
Категорија:Општина Сежана
Фани и Александер

**„Фани и Александер“** (шведски: *Fanny och Alexander*) – филм на режисерот Ингмар Бергман (кој е автор и на сценариото) од 1982 година. Главните улоги ги играат: Пернила Алвин (Pernilla Allwin), Бертил Гуве (Bertil Guve), Берје Алстед (Börje Ahlstedt), Гун Валгрен (Gunn Wallgren), Ева Фрлинг (Eva Frling), Алан Едвал (Allan Edwall), Јарл Куле (Jarl Kulle), Кристина Шолин (Christina Schollin), Јан Малмсје (Jan Malmsjö) и Ерланд Јозефсон (Erland Josephson). Првобитно, филмот бил замислен како телевизиска серија во четири дела, а дури подоцна бил приспособен за прикажување во кино-салите. Станува збор за дело со автобиографски елементи со алузија на строгото протестантско воспитување на Бергман, а кое е поделено во три стилски различни целини: првата е поврзана со топлината на родителскиот дом, втората го опишува студениот дом на протестантскиот очув, а третата се однесува на утехата во домот на еврејскиот пријател. Филмот има освоено бројни награди, меѓу кои и четири „Оскари“, и тоа: за најдобар странски филм, за фотографија, за костимографија и за сценографија.

## Синопсис

Дејствието на филмот се одвива во еден шведски град на почетокот на 20 век. Александер (го игра Гуве) и Фани (ја игра Алвин) се малолетни деца на познатиот режисер Оскар (го игра Едвал), а нивната мајка Емили (ја игра Фрлинг) е глумица. Нивното детство е исполнето со театарски претстави, со радостите на божиќните подароци и со интересот за laterna magica. По ненадејната смрт на татко им, мајка им се премажува за месниот бискуп, кој во својот дом воспоставува строг режим. Веднаш по преселбата во новиот дом, децата чувствуваат одбојност кон очувот, кој сурово го казнува Александер за непослушноста. Сепак, стариот еврејски трговец со антиквитети Исак (го игра Јозефсон) успева да го извлече Александар од куќата на бискупот, кој набргу умира...

## Наводи

Категорија:Шведски филмови
Категорија:Француски филмови
Категорија:Германски филмови
Категорија:Филмови од 1982 година
Категорија:Филмови чие дејствие се одвива во Шведска
Категорија:Филмови на шведски јазик
Категорија:Филмови на Ингмар Бергман
Категорија:Филмови со Пернила Алвин
Категорија:Филмови со Бертил Гуве
Категорија:Филмови со Берје Алстед
Категорија:Филмови со Гун Валгрен
Категорија:Филмови со Алан Едвал
Категорија:Филмови со Ева Фрлинг
Категорија:Филмови со Јарл Куле
Категорија:Филмови со Јан Малмсје
Категорија:Филмови со Ерланд Јозефсон
Категорија:Филмови за семејства
Реквием за госпоѓата Ј

**„Реквием за госпоѓата Ј.“** (српскохрватски: * Реквијем за госпођу Ј.*) – филм на режисерот Бојан Вулетиќ од 2017 година. Главните улоги ги играат: Мирјана Карановиќ, Јована Гавриловиќ, Вучиќ Перовиќ и Мира Бањац.

## Синопсис
На денот на смртта на своето домашно милениче, зајакот, Госпоѓата Ј (скромна, средовечна жена, поранешна административна службеничка) одлучува да го закопа, да ги измие садовите, да го пронајде стариот семеен пиштол и по пет дена, точно на денот кога умрел нејзиниот маж, да изврши самоубиство. Исто така, таа одлучува да појде кај каменорезецот за да ја плати својата слика за надгробниот споменик, на сосетката да ѝ го врати позајмениот стол, за првпат да го посети хипермаркетот во кој работи нејзината постара ќерка Ана, да ѝ покаже на помалата ќерка Ковиљка како да се брани, да ја подигне надоместот од нејзината фабрика која се наоѓа во стечај и да ја поправи грешката во своето име на изводот од матичната книга на родените. За да ги започне сите тие работи, на госпоѓата Ј ѝ е потребна само една потврда за работниот стаж. Меѓутоа, да се добие таква потврда во земјата која се наоѓа во транзиција и во која се спроведува обемна реформа на државната администрација е тешко...

## Наводи

Категорија:Српски филмови
Категорија:Филмови од 2017 година
Категорија:Филмови на српски јазик
Категорија:Филмови на Бојан Вулетиќ
Категорија:Филмови со Мирјана Карановиќ
Категорија:Филмови со Јована Гавриловиќ
Категорија:Филмови со Вучиќ Перовиќ
Категорија:Филмови со Мира Бањац
Категорија:Филмови со Срѓан Тодоровиќ
Корзика и Сардинија

**Корзика и Сардинија** (латински: Corsica et Sardinia) — античка римска провинција на островите Сардинија и Корзика.

## Предримско раздобје
Првите трговски места на Сардинија и Корзика биле основани од Феникијците. Грците дошле по Феникијците и основале свои колонии. Во 535 г.пр.н.е. Картагинците, со помош на Етрурците, ја освоиле грчката колонија Алерио - Алалија на Корзика. По Корзика, под картагинска власт потпаднала и Сардинија.

## Римска провинција
Рим имал меѓудржавен договор со Картагина, но поради целосно непочитување на неговите одредби во Првата пунска војна, ги припоил двата острови кон Републиката. Во 238 г.пр.н.е. Картагинците го прифатиле поразот и официјално му ги предале двата острова на Рим, кој таму основал своја провинција. Воспоставувањето на покраината го означило почетокот на римското владеење во западното Средоземје, кое траело 694 години.

## Римско гледање на провинцијата
Рим одржувал коректни односи со покраината во текот на неговото владеење. Крајбрежните области на двата острови биле населени со Римјани и го прифатиле латинскиот јазик и култура, додека населението во внатрешноста на двата острови постојано се бунтувало. Бидејќи внатрешноста на островите била обрасната со густи шуми, Римјаните претпочитале да го избегнуваат и го гледале како „територија на варварите“. Корзика и Сардинија биле релативно неважни економски во споредба со римските источни провинции, бидејќи од нив не можело да се очекува ниту воен плен ниту затвореници. За Корзиканците дури било кажано дека *„секој што купил Корзиканец тагувал поради загубата на пари“* .  Римјаните ги сметале островјаните како заостанати и опасни.

## Односите со Рим
Дури и ако Римјаните ја сметале покраината за помалку важна, Корзика и Сардинија одиграле важна улога во настаните во земјата. За време на Римската Република, Сардинија била главниот снабдувач на жито, а Корзика на восок, кој бил единствениот производ што можела да го произведе.

Островите, исто така, индиректно придонеле за распадот на Римската Република: Гај Мариј и Луциј Корнелиј Сула Феликс ги населиле своите ветерани таму и ги користеле резервите на жито на островот за да ги платат нивните воени успеси, Јулиј Цезар ја окупирал Сардинија со своите делегати и ја презел контролата над резервите со жито, со која ја одржувал својата војска и обезбедил победа во граѓанската војна од 49 г.пр.н.е., а во вториот триумвират, Октавијан ги зазел островите и со нивното жито ја хранел својата војска во борбата против Брут и Касиј.

Корзика и Сардинија исто така биле места каде што биле протерани политичките противници, вклучувајќи го и правникот и сенатор Гај Касиј Лонгин, кого Нерон го обвинил за заговор, убиецот на Агрипина, Аниченто, а за време на владеењето на Тибериј, многу Евреи и христијани исто така биле протерани.

## Наводи

Категорија:Римски провинции
Категорија:Историја на Сардинија
Категорија:Историја на Корзика
Европа (римска провинција)

десно|мини|300x300пкс| Европа меѓу балканските провинции на Римската Империја во 6 век.
**Европа** ― римска провинција во рамките на Диецезата Тракија.

## Историја
Основана од римскиот император Диоклецијан (284–305), провинцијата во голема мера одговара на она што е денешна европска Турција. Главниот град на покраината првично бил Аркадиопол, а потоа и Перинт (подоцна познат како Хераклеја; денешен Мармара Ерелиси).

Граничела само со провинциите Родопи и Хемимонт на запад и северозапад, Европа била полуостров и беше опкружена со вода од три страни: Црното Море на североисток, Босфорот на исток и Мраморното Море и Егејското Море на југ и југоисток.

Најголемиот град покрај Црното Море бил Салмидес. По должината на брегот на Мраморното Море се наоѓале градовите Перинт (главниот град; подоцна познат како Хераклеја), Селимбрија, Рајдест и Калипол. На брегот на Егејското Море и на устието на реката Марица (Хебрус) во Меласкиот (Сароскиот) Залив се наоѓал градот Енус.

## Наводи

## Извори

* 

Категорија:Покраини на Византија
Категорија:Држави и територии прекинати во 7 век
Категорија:Престаноци во 640-тите
Категорија:Држави и територии настанати во 310тите
Категорија:Појавено во 314 година во Римската Империја
Категорија:Преториска префектура на Истокот
Категорија:Доцноантички римски провинции
Диецеза Тракија

**Диецеза Тракија** (, ) ― диецеза на Римската Империја во доцната антика, во регионот Тракија, која ги вклучувала провинциите на источниот Балкански Полуостров (содржи територии во денешна југоисточна Романија, средна и источна Бугарија и грчка и турска Тракија). Филипопол (денешен Пловдив, во Бугарија) бил главен град.

Диецезата била основана како дел од реформите на Диоклецијан и Константин Велики, а на чело на неа бил викариј потчинет на преторијанската префектура на Истокот. Како што е наведено во документот „*Notitia Dignitatum*“ од  година, диецезата ги опфаќала провинциите Европа, Тракија, Хемимонт, Родопи, Мизија II и Мала Скитија.

Во мај 535 година, со Новелата 26, Јустинијан I ја укинал Диецезата Тракија. Нејзиниот викариј го задржал својот ранг „vir spectabilis“ и ја добил новата титула „Јустинијанов претор“, обединувајќи ги во негова рака и цивилната и воената власт над провинциите на поранешната диецеза, во клучно отстапување од строгата поделба на власта од Диоклецијановиот систем. Една година подоцна, во мај 536 година, двете дунавски провинции, Долна Мизија и Скитија, се одвоиле за да образуваат, заедно со другите провинции, воено стекнување (quaestura exercitus).

## Список на познати тракиски викарии

* Алиј Клавдиј Дулкитиј (?–361)
* Капитолин (361–363)
* Андроник (  )
* Филоксен (  )
* Соломон (?–582)

## Наводи

## Извори
 
* 

Категорија:Романија во стариот век
Категорија:Географија на Стара Тракија
Категорија:Средновековна Тракија
Категорија:Римска Грција
Категорија:Држави и територии прекинати во 530тите
Категорија:Престаноци во 535 година во Римската Империја
Категорија:Држави и територии настанати во 310тите
Категорија:Појавено во 314 година во Римската Империја
Категорија:Преториска префектура на Истокот
Категорија:Историја на Добруџа
Категорија:Римска Бугарија
Категорија:Граѓански диецези во Римската Империја
Категорија:Римска Тракија
Хемимонт

**Хемимонт** () ― доцноантичка и раносредновековна римска провинција, сместена во североисточна Тракија. Била подредена на Диецезата Тракија и на преторијанската префектура на Истокот. Нејзин главен град бил Адријанопол, а на чело со неа стоел прес (латински: praeses). Провинцијата била заменета со Темата Тракија во текот на VII век, но опстанала како православна црковна митрополија до 15 век.

## Почести
Рамнината Хемимонт во Греамовата Земја, Антарктик е именувана по провинцијата.

## Наводи

## Извори

* 

Категорија:Покраини на Византија
Категорија:Римска Грција
Категорија:Преториска префектура на Истокот
Категорија:Доцноантички римски провинции
Категорија:Римска Бугарија
Категорија:Римска Тракија
Категорија:Статии кои содржат текст на старогрчки (до 1453 година) јазик
Родопи (римска провинција)

**Родопи** () ― доцноантичка и раносредновековна римска провинција, сместена на северниот брег на Егејот. Како дел од Диецезата Тракија, таа се протегала по должината на планината Родопи, покривајќи делови од денешна Западна Тракија (во Грција) и југозападна Бугарија. Провинцијата била предводена од управник од рангот на прес, со Трајанопол како главен град на провинцијата. Според делото „Синекдем“ (латински: Synecdemus) од 6 век, во провинцијата имало уште шест градови, Маронеја, Максимијанопол, Никопол, Кереопиргос (непозната местоположба) и Топеирос (денешен Токсотај во Грција).

Провицијата постоела до словенските упади во VII век, иако како црковна провинција продолжила да постои барем до 12 век. Темата Волерон опфаќала поголем дел од областа во подоцнежните средновековноримски времиња.

## Наводи

## Извори

* 
*  

Категорија:Родопи
Категорија:Покраини на Византија
Категорија:Римска Грција
Категорија:Преториска префектура на Истокот
Категорија:Доцноантички римски провинции
Категорија:Римска Тракија
Категорија:Статии кои содржат текст на старогрчки (до 1453 година) јазик
Категорија:Држави и територии прекинати во 7 век
Уши (Костурско)

**Уши** — поранешно село во Костурско, Егејска Македонија, на територијата на денешната општина Нестрам во областа Западна Македонија, Грција.

## Географија
Селото се наоѓало југозападно од Косинец.

## Историја
Уши било мало македонско село кое се распаднало во конфликтните години по времето на управувањето на Али-паша Јанински во XVIII век. Неговите жители се преселиле во Крчишта.

## Наводи


Категорија:Историски села во Нестрам
Зар и ти Сотире?

**Зар и ти Сотире?** — македонски телевизиски филм од 1975 година. Го режирал Димитар Христов, а сценариото го напишал Миле Попоски.

## Улоги

## Наводи

## Надворешни врски
* 

Категорија:Филмови од 1975 година
Категорија:Македонски филмови од 1970-тите
Категорија:Филмови на Димитар Христов
Категорија:Филмови со Мери Бошкова
Категорија:Филмови со Вукан Диневски
Категорија:Филмови со Милица Стојанова
Категорија:Појавено во 1975 година во Македонија
Категорија:Појавено во 1975 година во Југославија
За трошка среќа

***За трошка среќа*** — македонски телевизиски филм од 1987 година. Режисер бил Миле Грозданоски, а сценариото го напишал Аљоша Руси.

## Улоги

## Наводи

## Надворешни врски
* 

Категорија:Филмови од 1987 година
Категорија:Македонски филмови од 1980-тите
Категорија:Филмови на Миле Грозданоски
Категорија:Филмови со Стево Спасовски
Категорија:Филмови со Снежана Стамеска
Категорија:Филмови со Драган Спасов
Категорија:Филмови со Марија Руси
Категорија:Филмови со Ацо Ѓорчев
Категорија:Филмови со Лиле Георгиева
Категорија:Филмови со Ванчо Петрушевски
Категорија:Филмови со Александар Шехтански
Категорија:Филмови со Цветанка Јакимовска
Категорија:Филмови со Мајда Тушар
Категорија:Филмови со Методија Марковски
Категорија:Филмови со Џемаил Максут
Категорија:Филмови со Димитар Спасевски
Категорија:Појавено во 1987 година во Македонија
Категорија:Појавено во 1987 година во Југославија
Мала Скитија (римска провинција)

**Мала Скитија** (латински: Scythia Minor; грчки: , Микра Скитиа) ― римска провинција во доцната антика, која била сместена во земјите меѓу Дунав и Црното Море, денешна Добруџа поделена меѓу Романија и Бугарија. Била одвоена од Долна Мизија од страна на императорот Диоклецијан за да образува посебна провинција некаде помеѓу 286 и 293 година. Главен град на провинцијата бил Томис (денешна Констанца). Провинцијата престанала да постои околу 679–681 година, кога регионот бил совладан од Прабугарите, што императорот Константин IV бил принуден да ја признае бугарската држава во 681 година.

Според делата „*Laterculus Veronensis*“ од  и „*Notitia Dignitatum*“ од , Скитија припаѓала на Диецезата Тракија. Нејзиниот управник ја имал титулата прес, а неговиот дукс командувал со две легии, I Јупитерова легија и II Херкулова легија. Службата на дуксот била заменета со онаа на воен квестор (*quaestor exercitus*), која опфаќала поширока област, во 536 година.

Домородното население во Мала Скитија било дакиско и нивната материјална култура е очигледна археолошка во шестиот век. Пронајдени се и римски вили. Градовите биле или од старогрчки темели на брегот (како Томис) или од понови римски темели на Дунав. Римските утврдувања главно датираат од Тетрархијата или Константиновата династија. Биле направени значителни поправки за време на императорите Анастасиј I и Јустинијан I, кои на провинцијата и доделиле фискален имунитет. До петтиот век, повеќето трупи стационирани во Скитија биле федерати од германско, турско, хунско или (можеби) словенско потекло. Тие биле постојан извор на тензии во провинцијата.

Христијанството процветало во Скитија во петтиот и шестиот век. Пронајдени се бројни христијански натписи. Веќе во четвртиот век таму има докази за маченички култови. Црквите обично имаа крипти со реликвии. Неколку истакнати теолози потекнуваат од Скитија, меѓу кои Јован Касијан, Дионисиј Егзигус и скитските монаси.

## Поврзано

* Список на антички градови во Мала Скитија (римска провинција)

## Наводи

## Библиографија

*  
*  
* 
* 
* 

Категорија:Романија во стариот век
Категорија:Географија на Стара Тракија
Категорија:Скитија
Категорија:Мизија
Категорија:Покраини на Византија
Категорија:Античка Бугарија
Категорија:Преториска префектура на Истокот
Категорија:Историја на Добруџа
Категорија:Римјанизацијата во Југоисточна Европа
Категорија:Доцноантички римски провинции
Категорија:Статии кои содржат текст на старогрчки (до 1453 година) јазик
Судска зграда Битола

**Судска зграда Битола** — градба од 1958 година наменета за судот во Битола, дело на архитектот Борис Чипан. Денес во неа е сместен Апелациониот суд Битола.

## Местоположба
Судската зграда се наоѓа во средиштето на градот, на левиот брег на реката Драгор, веднаш до општинската зграда, на Булеварот „1-ви Мај“ бр. 63.

## Историја
Градбата е изведена под името Судска палата во Битола во 1958 година, по барање на Државниот секретаријат за правосудна управа на Народна Република Македонија.

Во изминатото раздобје градбата претрпува низа измени кои го нарушуваат нејзиниот чист модернистички облик. Како и кај многу други случаи, нејзиниот рамен кров добива надградба и покрив, како и заоблена натстрешница пред самиот влез. 

## Архитектура
Во Судската зграда во Битола, како и во сличните судови во Штип и Велес, за прв пат јасно се гледа архитектонскиот јазик на авторот – спој помеѓу рационалистичката димензија во модернизмот и функционалистичката нишка на традиционалната архитектура.

Објектот претставува рационално решение на бел кубус сместен врз основа од кршен камен. Главниот волумен е изведен од бетон, а неговата фасадна рамнина е прекршена со низа брисолеи и репетиција на стандардни прозорци. Единствената отстапка е влезот кој е акцентиран со низа на столбови и мала висинска денивелација.

## Наводи

Категорија:Историја на Битола
Категорија:Згради и градби во Битола
Категорија: Судски згради
Средоземна Дакија

**Средоземна Дакија** (латински: Dacia Mediterranea; ) ― доцноантичка римска провинција, чиј главен град бил Сердика (или Сардика; подоцна Средец или Срадец, денешна Софија).

Датумот за основање на Средоземна Дакија е несигурен. Традиционално било сметано дека е основана во исто време со Поречна Дакија (латински: Dacia Ripensis), при што двете провинции биле издвоени од поранешната Аврелијанова Дакија (Dacia Aureliana) како дел од диоклецијановото преструктуирање на римските провинции во текот на 290-тите. Меѓутоа, бидејќи Средоземна Дакија содржела градови кои никогаш не биле дел од Аврелијанова Дакија (како што е Наисус), сега се верува дека провинцијата била основана во 320-тите, за време на владеењето на Константин I, и била створена со територија преземена од провинциите Дарданија, Тракија и поделбата на Поречна Дакија (при што Поречна Дакија го изгубила главниот град Сердика, град кој претходно бил и главен град на Аврелијанова Дакија).

Лежејќи веднаш јужно од Поречна Дакија, провинцијата била управувана од конзулар (consularis). Во 535 година, императорот Јустинијан I (527-565) ја создал Архиепископијата Јустинијана Прима како регионален примат со црковна јурисдикција над сите провинции на Диецезата Дакија, вклучувајќи ја и провинцијата Средоземна Дакија. За тоа време тој, исто така, ги зајакнал утврдувањата на различни градови во покраината, вклучувајќи ги Сердика, Наисус, Германија (денешна Сапарева Бања) и Пауталија (денешен Ќустендил). Тој исто така додал тврдини на постоечките градови, како што е Ремесијана (кај Бела Паланка).

Средоземна Дакија била зафатена со пустошење на аварската и словенската инвазија од крајот на VI и почетокот на VII век, и била изгубена во исто време со Диецезата Дакија, иако мали места во провинцијата продолжиле да останат во римски раце, како на пр. Сердика и нејзината непосредна околина. Овие југоисточни остатоци на крајот биле припоени во Темата Тракија кон крајот на VII век.

## Наводи

## Извори
 
* 
* 
* 
* 
* 
* 
* 
* 

Dacia Mediterranea
Y2
Категорија:Римска Србија
Категорија:Римска Бугарија
Категорија:Преториска префектура Илирик
Категорија:Доцноантички римски провинции
Категорија:Римска Дакија
Категорија:Средоземна Дакија
Категорија:Статии кои содржат текст на грчки јазик
Кире Новаков

**Кире Новаков** (роден на 28 август 2003 година) ― македонски фудбалски голман.

## Клупска кариера
Младинската играчка кариера за започнал во родната Брегалница 2008 во 2012 година. Летото 2018 година, Новаков се преселил во словенечкиот клуб Крањ каде настапувал во екипата до 17 години. Во летото 2019 година, Новаков го сменил клубот и заминал во Триглав, при што играл во тамошната екипа до 19 години. За сезоната 2022/23, Новаков бил префрлен во сениорскиот состав кој тогаш се натпреварувал во Втората словенечка лига. За сезоната 2023/24, Новаков се вратил во Македонија и повторно заиграл за прволигашот Брегалница 2008.

## Репрезентативна кариера
Тој бил дел од Македонија под 18 години кога бил повикан во ноември 2019 година. Кире Новаков бил член на Македонија под 19 години и одиграл четири натпревари во периодот 2020 до 2021 година. Во меѓувреме, тој бил пријавен за настап на уште три натпревари, но останал на резервната клупа и не влегувал во игра.

## Наводи

## Надворешни врски

* Кире Новаков на Transfermarkt.com
* Кире Новаков на Sofascore.com
* Кире Новаков на Flashscore.com

Категорија:Фудбалери на ФК Брегалница 2008
Категорија:Фудбалери на НК Крањ
Категорија:Фудбалери на НК Триглав
Категорија:Фудбалери од Штип
Категорија:Живи луѓе
Категорија:Родени во 2003 година
Категорија:Фудбалери во Првата македонска фудбалска лига
Категорија:Фудбалери во Втората словенечка фудбалска лига
Категорија:Македонски фудбалери
Категорија:Машки фудбалски голмани
Категорија:Македонски фудбалски голмани
Категорија:Македонски младински фудбалски репрезентативци
Претежно ведро

**Претежно ведро** - македонска телевизиска серија од 1987 година во режија на Љупчо Тозија, а сценарио на Велко Неделковски.

## Улоги

## Надворешни врски
* Претежно ведро

Категорија:Македонски телевизиски серии
Колин Андерсон (фудбалер роден во 1999 година)

*Оваа статија се однесува јамајскиот фудбалер. За англискиот фудбалер, видете [[Колин Андерсон (фудбалер роден во 1962 година)]]*

**Колин Андерсон** (англиски: Collin Anderson; роден на 17 април 1999 година) ― јамајски фудбалски напаѓач.

## Клупска кариера
До декември 2019 година, Андерсон играл во јамајскиот клуб Арнет Гарден. Во јануари 2020 година, се преселил во Кавалир. Во јули 2023 година, за сезоната 2023/24, тој потпишал за прволигашот Брегалница 2008.

## Репрезентативна кариера
Колин Андерсон одиграл два натпревари за Јамајка во март 2023 година.

## Наводи

## Надворешни врски

* Колин Андерсон на Transfermarkt.com

Категорија:Фудбалери на ФК Брегалница 2008
Категорија:Фудбалери на ФК Кавалир
Категорија:Фудбалери на ФК Арнет Гарденс
Категорија:Фудбалери од Кингстон (Јамајка)
Категорија:Живи луѓе
Категорија:Родени во 1999 година
Категорија:Фудбалери во Првата македонска фудбалска лига
Категорија:Фудбалери во Премиер лигата на Јамајка
Категорија:Јамајски машки фудбалери
Категорија:Машки фудбалски напаѓачи
Категорија:Јамајски фудбалски напаѓачи
Категорија:Јамајски фудбалски репрезентативци
Лука Робакидзе

**Лука Робакидзе** (роден на 7 јули 2000 година) ― грузиски средишен фудбалер.

## Кариера
Додека бил младински фудбалер, тој играл во грузискиот клуб Мерани Тбилиси.

До декември 2018 година, Робакидзе играл во грузиската Гагра Академи. Целата 2019 година бил слободен играч. Во јануари 2020 година, Лука Робакидзе потпишал за Самтредија, исто од Грузија. Во февруари 2022, тој се преселил во чешки МАС Таборско и останал до крајот на сезоната 2021/22. Потоа тој се вратил во Самтредија. Во јули 2023 година, за сезоната 2023/24, тој потпишал за прволигашот Брегалница 2008.

## Наводи

## Надворешни врски

* Лука Робакидзе на Transfermarkt.com
* Лука Робакидзе на Soccerway.com
* Лука Робакидзе на Footballtransfers.com

Категорија:Фудбалери на ФК Брегалница 2008
Категорија:Фудбалери на ФК Гагра Академи
Категорија:Фудбалери на ФК Самтредија
Категорија:Фудбалери на ФК Таборско
Категорија:Фудбалери на ФК Мерани Тбилиси
Категорија:Живи луѓе
Категорија:Родени во 2000 година
Категорија:Фудбалери во Првата македонска фудбалска лига
Категорија:Фудбалери во Националната лига 2 (Грузија)
Категорија:Фудбалери во Фудбалската народна лига (Чешка)
Категорија:Грузиски машки фудбалери
Категорија:Машки фудбалски средишници
Категорија:Грузиски фудбалски средишници